
 31.7.2020
 BG
 Официален вестник на Европейския съюз
 L 247/5
 РЕГЛАМЕНТ ЗА ИЗПЪЛНЕНИЕ (ЕС) 2020/1129 НА СЪВЕТА
 от 30 юли 2020 година
 за прилагане на Регламент (ЕС) 2017/1509 за ограничителни мерки срещу Корейската народнодемократична република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) No 329/2007 (1), и по-специално член 47, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 30 август 2017 г. Съветът прие Регламент (ЕС) 2017/1509.
 (2)
 В съответствие с член 47а, параграф 1 от Регламент (ЕС) 2017/1509 Съветът направи преглед на списъците на посочените лица и образувания, които се съдържат в приложения XV, XVI, XVII и XVIII към същия регламент.
 (3)
 Съветът стигна до заключението, че ограничителните мерки срещу всички лица и образувания в списъците в приложения XV и XVI към Регламент (ЕС) 2017/1509 следва да бъдат запазени, изложението на мотивите за деветнадесет лица и идентификационните данни на пет лица и две образувания следва да бъдат актуализирани и полът на всички физически лица, изброени в приложение XV, следва да бъде включен в идентификационните данни.
 (4)
 Следователно приложения XV и XVI към Регламент (ЕС) 2017/1509 следва да бъдат съответно изменени,
 ПРИЕ НАСТОЯЩИЯ РЕГЛАМЕНТ:
 Член 1
 Приложения XV и XVI към Регламент (ЕС) 2017/1509 се изменят в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 юли 2020 година.
 За Съвета
 Председател
 M. ROTH
 (1) ОВ L 224, 31.8.2017 г., стр. 1.
 ПРИЛОЖЕНИЕ
 (1)
 В приложение XV към Регламент (ЕС) 2017/1509, буква а) („Физически лица, посочени в съответствие с член 34, параграф 4, буква а)“), вписвания от 1 до 27 се заменят със следното:
 Име (и евентуални псевдоними)
 Идентификационни данни
 Дата на посочване
 Основания
 „1.
 CHON Chi Bu
 (CHON Chi-bu)
 Пол: мъжки
 22.12.2009 г.
 Член на Генералното бюро за атомна енергия (GBAE), бивш технически директор на Yongbyon. Снимки го свързват с ядрен реактор в Сирия, преди да бъде бомбардиран от Израел през 2007 г.
 2.
 HYON Chol-hae
 (известен още като HYON Chol Hae)
 Дата на раждане: 13.8.1934 г.
 Място на раждане: Манчжурия, Китай
 Пол: мъжки
 22.12.2009 г.
 Маршал от Корейската народна армия от април 2016 г. Бивш заместник-министър на народните въоръжени сили, бивш заместник-директор на отдела по обща политика на Корейската народна армия (военен съветник на покойния Kim Jong-Il). Избран за член на Централния комитет на Корейската работническа партия през май 2016 г. на Седмия конгрес на Корейската работническа партия, на който партията приема решение да продължи ядрената програма на КНДР.
 3.
 O Kuk-Ryol
 (известен още като O Kuk Ryol)
 Дата на раждане: 7.1.1930 г.
 Място на раждане: Провинция Jilin, Китай.
 Пол: мъжки
 22.12.2009